Vaani Pushpa 90 Views budget expections , low income
fiscal deficit
న్యూఢిల్లీ1:  దేశ ఆర్ధికలోటు ఆగస్టునెల చివరినాటికి 5.54 లక్షలకోట్లకుచేరింది. బడ్జెట్‌ అంచనాల్లో 78.7శాతానికి చేరిందనిఅంచనా. వ్యయంరాబడుల మధ్య తేడా 5,53,840 కోట్లుగా ఉందని కాగ్‌ హెచ్చరించింది. 2018-19 బడ్జెట్‌ అంచనాల్లో ఆర్ధికలోటు 86.5శాతంగా నిలిచింది. ప్రభుత్వం ఆర్ధికలోటును ఈ ఆర్ధికసంవత్సరానికిగాను 7.03 లక్షలకోట్లుగా నిర్ణయించింది. స్థూల దేశీయోత్పత్తిలో 3.3శాతానికి తీసుకువస్తామని ఆర్ధిక మంత్రి వెల్లడించిన సంగతి తెలిసిందే. ఆర్ధికసేవల కార్యదర్శి అతను చక్రవర్తి మాట్లాడుతూ రుణపరపతి లక్ష్యం 2.68లక్షల కోట్లుగా  ఈ ఆర్ధికసంవత్సరం రెండో అర్ధభాగంలో ఉంటుందని వెల్లడించారు. రాబడులు ఏప్రిల్‌ఆగస్టునెలల కాలానికి బడ్జెట్‌ అంచనాల్లోచూపించిన వాటికంటే 30.7శాతం ఎక్కువ ఉన్నాయి. అంతకుముందు ఏడాదితోపోలిస్తే 26.9శాతంగా నిలిచాయి. రాబడి రసీదులపరంగా చూస్తే ఆగస్టు చివరినాటికి 6.03 లక్షలకోట్లుగా ఉనానయి. మొత్తం పూర్తి సంవత్సరానికిగాను రాబడులు 19.62 లక్షలకోట్లుగా అంచనావేసింది.ఇక మూలధన వ్యయం బడ్జెట్‌ అంచనాల్లో 40.3శాతంగా ఉంది.
ఏడాదిక్రితం 44.1శాతం కంటే కొంతమేర తగ్గింది. మొత్తం వ్యయం ఏప్రిల్‌ ఆగస్టునెలల మధ్యకాలంలో 11.75 లక్షలకోట్లుగా ఉంది. అంటే బడ్జెట్‌ అంచనాల్లో 42.2శాతంగా ఉంది. అంతకుముందు ఏడాది బడ్జెట అంచనాల్లోచూపించిన విధంగా 43.8శాతం కంటే కొంతమేర తగ్గింది. ఈ ఆర్ధికసంవత్సరంలో వ్యయాన్ని 27.86 లక్షలకోట్లుగా ప్రభుత్వం అంచనావేసిన సంగతి తెలిసిందే. నెలవారీగా వచ్చిన లోటు గణాంకాలతో పూర్తి సంవత్సరానికి అంచనావేయలేమని ఆర్ధికశాఖ చెపుతోంది. ఇకరుణేతర రాబడులు, వ్యయం మ్యాచ్‌కావడంలేదు. ఆర్ధికసంవత్సరం చివరినాటికి కొంతమేర లోటును కొంతమేర తగ్గించగలమన్న అంచనా వ్యక్తం అవుతోంది.
తాజా బిజినెస్‌ వార్తల కోసం క్లిక్‌ చేయండి.. https://www.vaartha.com/news/business/